Professor Ten Doesschatestraat 23 Heemskerk - KoopeenVeilinghuis.nl
Alkmaar Geest 25 Alkmaar Haarlem Olmenstraat 4 ZW Haarlem Purmerend Abbringstraat 11 Purmerend Purmerend Drontermeer 161 Purmerend Amsterdam Bijlmerdreef 1154 Amsterdam Gebed Archives - Bybelskool vir Bereane
May 8, 2017 nati@stander.co.za
Ons vind een van die Bybel se treffendste metafore vir gebed in vandag se hoofstuk.
In Ou Testamentiese tye was daar in die tabernakel asook later in die tempel ‘n wierookbak. Dit was ‘n soort skottel waarin daar vuurrooi kole gegooi is. Wierook was dan op die kole geplaas. Die geurige rook wat daaruit ontstaan het, het dan die hele vertrek gevul.
In Openbaring 8 word hierdie wierookbak as simbool gebruik vir die gebed van die gelowiges. Net soos die wierook die hele vertrek met ‘n aangename geur gevul het, so bereik die gebede van God se kinders die oor van die Here.
Ons moet hierdie beeld in geloof aanvaar: ons gebede slaan nie teen die plafon vas nie, maar bereik hulle bestemming. Die Here hoor ons!
1 Tim 5 (22 Jun)
June 22, 2016 nati@stander.co.za
Paulus waarsku vir Timoteus om nie “te vinnig” iemand die hande op te lê nie. Duidelik glo Paulus dat dit ‘n baie besonderse gebaar is – dat daar krag in die gebaar is.
Ek sit en wonder wat ons gevaar vandag is met betrekking tot hande oplê? Maak ons vandag te veel daarvan of het ons dalk na die teenpool beweeg en maak ons dalk te min daarvan vandag? Dit voel vir my ons maak te min deesdae daarvan.
Ek besluit sommer nou om wanneer ek vanaand vir my kinders te bid, dit nie net te doen soos ek dit altyd doen nie, maar om hulle die hande op te lê.
1 Tim 2 (20 Jun)
June 20, 2016 nati@stander.co.za
1 Tim 1:2 “Ek dring daarop aan dat daar in die eerste plek met smeking, voorbidding en danksegging gebid moet word vir alle mense, vir dié wat regeer en vir almal wat gesag uitoefen…”
Kan ‘n mens iets hierby voeg? Veral in ‘n tyd soos hierdie in ons land?
Josua 12 (7 Mei)
May 7, 2016 nati@stander.co.za
Mens lees maklik oor die lys van name van almal wat oorwin is. Vir ons voel dit soos ‘n sinnelose opeenstapeling van name. Ons vergeet dat agter elkeen van hierdie veldslae ‘n gebed sit. Hierdie oorwinnings is die resultaat van geloof. Die inname van die beloofde land was ‘n geloofsdaad.
Kom ons onthou dat daar ook krag agter ons gebede sit.
Matteus 6 (29 Maart)
March 29, 2016 nati@stander.co.za
Ai man, vandag se stuk bemoedig my weer so baie.
In Jesus se lering oor gebed is Hy veral teen 2 dinge in teenreaksie:
Pogings om mense te beïndruk (voorgee voor ander)
Pogings om God te beïndruk (stortvloed van woorde)
Ons sou dus kon sê dat Jesus dit op die mense se harte gedruk het om “genuine” of “eg” te wees. Wat ‘n wonderlike bevryding is dit darem nie om net jouself te wees wanneer jy met die Here praat. Mag ons nooit daaraan gewoond raak nie.